sv de da de da de fi en en en sv da nl de bar da da da da fr nl nl da da da da da da de da de de da da es da da it da de
Ny formand: Historisk dag for mindretallet | Dansk Skoleforening for Sydslesvig e.V.
Udo Jessen hilser forfatningsændring omkring det danske mindretal velkommen.
Skoleforeningen har et nyt formandskab. 63 ud af 78 Fællesrådsmedlemmer stemte torsdag for den hidtidige næstformand, Udo Jessen, som efterfølger for Per Gildberg, som ikke genopstillede. Birgit Schuhmacher-Jürgensen blev valgt til næstformand, hun fik 68 stemmer.
- Det er en god dag for Skoleforeningen og for mindretallet, sagde Udo Jessen bagefter. Men det har ikke noget med mit valg at gøre, smilede han. Han rettede i stedet fokus på den slesvig-holstenske landdag, som dagen forinden havde skrevet ind i delstatens forfatning, at det danske mindretals skoler på grund af deres funktion som offentlige skoler for mindretallet skal have de samme tilskud fra delstaten som de tyske offentlige skoler
Også Skoleforeningens afgåede formand Per Gildberg og generalkonsul Henrik Becker Christensen kom i deres taler ind på hændelserne i Kiel. Alle tre roste Sydslesvigsk Vælgerforening (SSW) for deres politiske indsats i sagen.
I en meget personlig tale takkede Udo Jessen en tydelig berørt Per Gildberg for dens store indsats for Skoleforeningen og hele mindretallet. Samtidig vendte den nye formand også blikket fremad, da han sagde, at det er hans og styrelsens mål, at der om tre år skal være socialarbejderbetjening på alle danske skoler i Sydslesvig.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg